open-index/open-wikipedia-markdown huggingface dataset:
6. kaupunginosa (Vaasa)

**6. kaupunginosa** on yksi Vaasan keskustassa sijaitsevista, asemakaavassa määritellyissä numeroiduista kaupunginosista. Se sijaitsee Eteläisen kaupunginselän rannalla Vaasanpuistikon ja Korsholmanpuistikon välissä, Kirkkopuistikon ja Itäisen kasarmin länsipuolella. Kaupunginosaan kuuluvat Pyhän Nikolaoksen kirkko ja kaupungin rantapuistovyöhykkeellä oleva Vaasan vankila.

Kaupungin tilastollisessa osa-aluejaossa 6. kaupunginosan alue muodostaa rajoiltaan vastaavan pienalueen **Keskusta 6** () Keskustan suuralueella.

Kasarmialueesta osa kaupunginosaa on Pyhän Nikolaoksen kirkon lisäksi yksi kortteli Korsholmanpuistikon pohjoispuolelta läntisellä kasarmilla.

## Ympäristö

### Kadut
Rannan läheisyydessä kaupunginosan läpi kulkee pohjois-etelä-suuntaisesti Rantakatu. Samansuuntaisesti kaupunginosan keskiössä kulkee Koulukatu osana E12-tietä.

Kortteleiden läpi kulkevia palokatuja kaupunginosan alueella on Maanmittarinkuja, Vanginvartijankuja, Palokunnankuja ja Lyseonkuja.

### Rakennuskanta
Kaupunginosa on kerrostalovaltainen alue. Etenkin Koulukadun ja Kirkkopuistikon varsille rakennettiin vilkkaasti ajalleen tyypillisiä korkeita kerrostaloja 1960- ja 1970-luvuilla.

### Puistot
Kaupunginosassa sijaitsee kaupungin ydinkeskustan puistoista Kalarannanpuisto, Kasarmintori, Koivupuisto ja virkistysalueena toimiva Räätälinsaari.

Kalarannanpuisto on kaupungin vilkasta ranta- ja venesatama-aluetta ja osa kaupungin rantapuistovyöhykettä. Kalarannan historia kalanmyyntipaikkana alkaa 1890-luvulta, kun se siirrettiin Onkilahden rannasta nykyiselle paikalleen. Rannassa oli vuonna 1935 valmistunut puinen Kalahalli, jota myöhemmin laajennettiin useaan otteeseen 1960-luvun lopulle asti. Hallin tilalle valmistui vuonna 2019 avattu Kalastuksen talo. Alueella sijaitsee myös Johan Jacob Ahrenbergin suunnittelema entinen vesiylioikeus ja maanmittauslaitos Rantalinna.

Kalarannasta lähtee tällä hetkellä Risöhön asti kulkeva Eteläisen kaupunginselän ulkoilureitti.

Kasarmintorin puisto käsittää viheralueet Vaasan ortodoksisen kirkon ympäriltä. Kirkko sijaitsee Vaasan keskustan korkeimmassa kohdassa.

## Väestö

Alueen asukasluku oli 1&nbsp;390 vuonna 2015. Samana vuonna kaupunginosan asukkaista äidinkielenään suomea puhui 54,7&nbsp;%, ruotsia 42,5&nbsp;% ja muita kieliä 2,8&nbsp;%. Opiskelijoiden osuus alueen työvoimasta oli 19,6&nbsp;% ja työttömien 7,9&nbsp;% vuonna 2013.

## Kuvia

Tiedosto:Orthodox Church of Vaasa.JPG | Pyhän Nikolaoksen kirkko.
Tiedosto:Vaasan Upseerikerho.jpg | Vaasan Upseerikerhon rakennus kasarmilla.
Tiedosto:Rantalinna 2017 01.jpg | Rantalinna Kalarannassa.


## Lähteet
2-tert-butyylisykloheksyyliasetaatti

**2-tert-butyylisykloheksyyliasetaatti** (C12H22O2) on estereihin kuuluva orgaaninen yhdiste. Yhdistettä käytetään ainesosana hajusteissa.

## Ominaisuudet, valmistus ja käyttö
2-tert-butyyliasetaatilla on cis- ja trans-isomeerit. Cis-isomeeri on huoneenlämpötilassa värittömiä kiteitä, mutta tekninen tuote sisältää usein myös trans-isomeeriä, ja on väritöntä nestettä. Cis-isomeerin tuoksu on sitrushedelmien tai havupuidenkaltainen ja trans-isomeeri muistuttaa vielä enemmän havupuita tai kamferia. 2-tert-butyyliasetaatti on käytännöllisesti katsoen veteen liukenematonta, mutta liukenee esimerkiksi etanoliin.

2-tert-butyylisykloheksyyliasetaatin synteesin ensimmäisessä vaiheessa 2-tert-butyylifenoli pelkistetään vedyttämällä 2-tert-butyylisykloheksanoliksi. Seuraava vaihe on 2-tert-butyylisykloheksanolin ja etikkahappoanhydridin välinen esteröintireaktio.

2-tert-butyylisykloheksyyliasetaattia käytetään hajusteena muun muassa hajuvesissä, saippuoissa, shampoissa ja puhdistusaineissa.

## Lähteet
Verein für Raumschiffahrt

**Verein für Raumschiffahrt** (VfR, ) oli saksalainen rakettiharrastajien järjestö, joka toimi vuosina 1927–1934. Siihen kuului satoja jäseniä, joista monet olivat rakettitekniikan edelläkävijöitä.

## Historia
Järjestön perusti vuonna 1927 Johannes Winkler, ehkä yhdessä Max Valierin ja Willy Leyn kanssa Breslaussa Saksassa. Seuraan liittyi ainakin noin 500 henkilöä, ja se alkoi julkaista *Die Rakete* (suom. *Raketti*) -lehteä. Yksi jäseneksi liittynyt oli nuori Wernher von Braun. Järjestö pääsi käyttämään hylättyä ammusvarastoa Reinickendorfissa Berliinissä vuonna 1930. Se sai nimen Raketenflugplatz (suom. *rakettilentokenttä*) ja siellä suoritettiin paljon erilaisia rakettikokeita. Tutkimus kohdistui esimerkiksi nestemäistä polttoainetta käyttäviin raketteihin. VfR kehitteli ja kokeili muun muassa Mirak- ja Repulsor-sarjojen raketteja. Useat laukaisuista epäonnistuivat, mutta jotkin raketeista lensivät jopa muutaman kilometrin korkeuteen.

VfR oli kuitenkin talousvaikeuksissa ja pyysi Saksan armeijalta rahoitusta 1930-luvun alussa. Vuonna 1932 Saksan armeijan upseereille näytetty koelaukaisu epäonnistui. Toiminta Raketenflugplatzilla päättyi talvella 1933–1934. Seura ei pystynyt enää maksamaan laskujaan. Samoihin aikoihin Adolf Hitler oli noussut valtaan Saksassa. Raketenflugplatz otettiin takaisin armeijan asevarikoksi tammikuussa 1934. Hitlerin hallinto rajoitti kansainvälisiä yhteyksiä omaavien järjestöjen, kuten VfR:n, toimintaa. Armeijan ulkopuolinen rakettikehitys kiellettiin. Useat seuran jäsenistä, Braun mukaan lukien, liittyivät armeijaan jatkamaan rakettitutkimusta esimerkiksi Kummersdorfissa.

## Lähteet
Virgo’s Groove

**Virgo’s Groove** on yhdysvaltalaisen laulaja Beyoncén kappale hänen seitsemänneltä studioalbumilta *[[Renaissance (Beyoncén albumi)|Renaissance]]* (2022). Kappale julkaistiin albumin neljäntenä ja viimeisenä singlenä Italiassa.

”Virgo’s Groove” oli ehdolla vuoden 2023 Grammy-gaalassa parhaaksi R&B esitykseksi. 

## Taustaa ja sävellys
”Virgo’s Groove”, joka on nimetty Beyoncén horoskoopin mukaan on disco-funk-kappale, jonka kesto on yli kuusi minuuttia tehden siitä *Renaissance* -albumin pisimmän kappaleen. Billboardin haastattelussa vuonna 2023 yksi lauluntekijöistä Jocelyn Donald kertoi, että kappale sai alkunsa ”Houston R&B” -vaikutteisesta demosta, jonka hän oli tehnyt räppäri Tate Kobangin kanssa lähes neljä vuotta aiemmin. Demon nimi oli alun perin ”Right Here, Right Now” ennen kuin se muokattiin ”hyvästä kappaleesta mestariteokseksi”. Varietyn haastattelussa yksin kappaleen tekijöistä Leven Kali muisteli, että ”Virgo’s Groove” -kappaleen tekemiseen meni ”kaksi-kolme vuotta”. Kali kertoi myös, että siihen miltä kappale kuulostaa ja tuntuu vaikutti Beyoncén panos, kuka ”ajatteli tietynlaista energiaa ja tietynlaista soundia, ja mekin mietimme samankaltaisia asioita, joten kaikki syntyi luonnollisesti”.

## Vastaanotto
”Virgo’s Groove” sai kriitikoilta ylistystä monien pitävän sitä albumin parhaana kappaleena.

Pitchforkin Eric Torres antoi kappaleelle oman arvion ylistäen sitä antamalla sille ”Best New Track” maininnan. Arviossaan hän kutsui kappaletta albumin ”huipentumaksi”, kehuen kappaleen tuotantoa ja antaen kiitosta Beyoncélle siitä, että hän päästi irti ja toi äänensä kunnolla esiin. Billboard nimesi kappaleen kolmanneksi parhaaksi *Renaissance* -albumilta todeten, että siinä ”kuulee kaikki Beyoncén äänen vivahteet yhdessä teoksessa”, ja että laulajan kyky muunnella ääntään on ”todella vaikuttavaa”.

## Menestys
”Virgo’s Groove” oli Yhdysvaltain Billboard Hot 100 -listan sijalla 43. Kanadassa kappale oli Canadian Hot 100 -listan sijalla 65. 

## Lähteet
My House

**My House** on yhdysvaltalaisen laulaja Beyoncén kappale vuodelta 2023. Kappale julkaistiin 1. joulukuuta 2023 promosinglenä Beyoncén konserttielokuvaa *[[Renaissance: A Film by Beyoncé]]* varten. Kappaleen on kirjoittanut ja tuottanut Beyoncé ja The-Dream.

## Lähteet
Josef Löf

**Josef Löf** (6. heinäkuuta 1860 Uusikaupunki – 20. maaliskuuta 1932) oli suomalainen Helsingissä asunut koristemaalari.

Löf tuli nuorena Helsinkiin lasimestarin ja kultaajan oppiin lasimestari ja kultaaja Wessmanin liikkeeseen 1873 sekä sen jälkeen koristemaalarin oppiin Karlssonin liikkeeseen, jossa hän oli työssä 12 vuoden ajan. Vuonna 1892 hän perusti yhdessä F. B. Hasselgrenin kanssa tunnetun Hasselgren & Löfin koriste- ja kilpimaalaamon. Hän työskenteli myös Ruotsissa ia Tanskassa sekä oli opettajana Ateneumissa. Löf asui Oulunkylässä ja oli Oulunkylän VPK:n jäsenenä sen perustamisesta saakka.

## Lähteet
America Has a Problem

**America Has a Problem** on yhdysvaltalaisen laulaja Beyoncén kappale hänen seitsemänneltä studioalbumilta *[[Renaissance (Beyoncén albumi)|Renaissance]]* (2022). Se julkaistiin albumin kolmantena singlenä räppäri Kendrick Lamarin kanssa 19. toukokuuta 2023.

Kappale sisältää samplen Kilo Alin kappaleesta ”Cocaine”, jonka on kirjoittanut Tino Santron Macintosh ja Andrell D. Rogers.

## Menestys
*Renaissance* -albumin julkaisun jälkeen kappale debytoi Billboard Hot 100 -listan sijalla 69.

Kenrick Lamarin remixin jälkeen kappale palasi takaisin Hot 100 -listan sijalle 38.

## Lähteet
(386723) 2009 YE7

**** on Haumea-ryhmään kuuluva transneptuninen kohde, eli sen kiertorata yltää Neptunuksen kiertorataa kauemmaksi Auringosta. Se kiertää Auringon ympäri  (noin ) kiertoradalla, joka on lähimmillään 38,47 astronomisen yksikön päässä ja etäisimmillään 50,69 astronomisen yksikön päässä Auringosta. Kirkkauden ja valon heijastumisen perusteella sen läpimitta on todennäköisesti  &ndash; .

## Lähteet
Omran Chaaban

**Omran Chaaban** (s. 2000) on suomalais-libanonilainen vapaaottelija, joka ottelee yhdysvaltalaisessa Professional Fighters League -promootiossa. Chaabanin painoluokka on välisarja. Chaaban osallistui UFC:n The Ultimate Fighter -ohjelmaan vuonna 2024, mutta hävisi välierässä yhdysvaltalaiselle Ryan Loderille. Chaaban on voittanut UAE Warriors -promootion välisarjan mestaruuden.

## Ammattilaisottelut

### Näytösottelut

## Lähteet
* https://www.tapology.com/fightcenter/fighters/130312-omran-chabaan
* https://www.sherdog.com/fighter/Omran-Chaaban-269113
* https://www.mmafinland.fi/ottelijat/omran-chaaban.html
* https://www.iltalehti.fi/kamppailulajit/a/a897bf21-408c-4946-bc1e-c515e1917b0d
### Viitteet
Alfa Comae Berenices

**Alfa Comae Berenices** (α Comae Berenices / α Com) on Bereniken hiusten tähdistössä oleva kaksoistähti, joka koostuu kahdesta hieman Aurinkoa kuumemmasta ja kirkkaammasta pääsarjan tähdestä, α Com A ja B. Se sijaitsee 17,8 parsekin (58 valovuoden) päässä Maasta. Huolimatta määritteestä "alfa", se on vasta tähdistön toiseksi kirkkain tähti Beta Comae Berenices:n jälkeen.

Bereniken hiusten tähdistö on nimetty Egyptin kuningatar Berenike II:n mukaan, ja α Comae Berenices A eli **[[diadeemi|Diadem]]** edustaa tähdistön mytologiassa Bereniken kruunun jalokiveä. 

## Kaksoistähti
α Comae Berenices on erillinen kaksoistähti, jonka komponentit kiertävät toisiaan n. 10 AU:n keskietäisyydellä (suunnilleen Auringon ja Saturnuksen välinen etäisyys). Niiden ratataso on hyvin tarkkaan näkösäteen suuntainen, joten ne näyttävät liikkuvan suoraviivaisesti edestakaisin, ja niiden suurin visuaalinen etäisyys on vain 0,7 kaarisekuntia. Kiertoaika on 25,87 vuotta.

α Com A ja B ovat hyvin samankokoiset ja muutenkin samanlaiset tähdet. Niiden spektriluokka on F5 V.

## Lähteet

## Aiheesta muualla
* The SkyLive
* SIMBAD data
Paolo Grassi

**Paolo Grassi** (30. lokakuuta 1919 Milano – 13. maaliskuuta 1981 Lontoo) oli italialainen impressaari, teatteriohjaaja ja lehtimies.

## Elämä ja ura
Paolo Grassin vanhemmat olivat Raimondo Grassi, joka oli kotoisin Apulian Martina Francasta, ja Ines Platesteiner, joka oli kotoisin Emilia-Romagnan Fiorenzuola d’Ardasta ja jonka juuret olivat Baijerissa. Paolo Grassi perusti vuonna 1941 avantgardistisen teatteriryhmän, joka sai nimekseen Palcoscenico. Hän ohjasi sen puitteissa seitsemän kokeellista esitystä. Grassi kannatti horjumatta kunnallisten, korkeatasoisia näytelmiä tarjoavien teattereiden perustamista, mutta myös laajoihin kansanryhmiin vetoavaa teatteria. Niinpä hän perusti vuonna 1947 Milanoon Piccolo Teatron, jota hän johti yhdessä Giorgio Strehlerin kanssa. Piccolo Teatro niitti mainetta myös ulkomailla. Grassi perusti myös Compagnia del teatro di Venezian vuonna 1956.

Grassi jätti Piccolo Teatron 1972 ja siirtyi johtamaan Milanon Teatro alla Scalaa. Vuosina 1977–1980 hän toimi yleisradioyhtiö RAIn presidenttinä. Vuonna 1977 Grassi kirjoitti muistelmateoksen *Quarant'anni di palcoscenico*. Grassi kuoli Lontoossa epäonnistuneen sydänleikkauksen jälkiseurauksiin.

## Lähteet
Giorgio Strehler

**Giorgio Strehler** (14. elokuuta 1921 Trieste – 25. joulukuuta 1997 Lugano) oli italialainen teatteriohjaaja ja taiteellinen johtaja. Hän johti perustamaansa Piccolo Teatroa vuodesta 1947 vuoteen 1997.

## Elämä ja ura
Giorgio Strehler syntyi wieniläisen Bruno Strehlerin ja viulisti Alberta Lovričin (taiteilijanimeltään Albertina Ferrari) perheeseen. Hänen isänsä kuoli vuonna 1924 ja hän muutti äitinsä kanssa Milanoon 1928. Strehler opiskeli näyttelijäksi. Hän oli sotaa paossa Sveitsissä. Strehler palasi Milanoon 1945, jossa hän työskenteli vuoroin kiertävissä teatteriseurueissa, vuoroin Milano Sera -lehden teatterikriitikkona. Vuonna 1947 Strehler perusti Paolo Grassin kanssa Milanoon Piccolo Teatron, jota hän johti aina vuoteen 1997.

Strehler ohjasi 1960-luvun alkuun mennessä useita klassikoita ja aikalaisnäytelmiä, kuten *[[Kolmen pennin ooppera|L'opera da tre soldi]]* (1956) ja *L'anima buona di Sezuan* (1958). Erityisesti Bertolt Brechtin näkemykset vaikuttivat Strehlerin myöhempiin ohjaustöihin, oli kyse sitten Brechtin itsensä kirjoittamista näytelmistä, kuten *[[Svejk toisessa maailmansodassa|Schwejk nella seconda guerra mondiale]]* (1961), tai esimerkiksi William Shakespearen näytelmistä, kuten *[[Myrsky (näytelmä)|La tempesta]]* (1978).

Strehler työskenteli myös melodraaman alueella. Hän saavutti taiteellisia voittoja Wolfgang Amadeus Mozartin luomusten parissa, kuten *[[Figaron häät|Le nozze di Figaro]]* (1972). Elämänsä ehtoopuolella Strehler ehdotti uusia lähestymistapoja eräisiin aiemmin ohjaamiinsa näytelmiin, joissa yhdistyisi sekä lyriikka että realismi.

## Viitteet
Kootenayn kansallispuisto

**Kootenayn kansallispuisto** () on Kanadan Brittiläisessä Kolumbiassa sijaitseva kansallispuisto.

Kootenayssa on tavattu 57 nisäkäslajia ja 180 lintulajia. Puistossa risteilee polkuja ja se on maastoltaan kirjava: alueella on laaksoja, kanjoneita, jäätikköjä, korkeita vuoria ja kuumia lähteitä. Alueelta on löydetty myös fossiileja.

Puisto on perustettu vuonna 1920 alkuperäiskansojen Ktunaxa (eli Kootenay) ja Secwépemc perinteisille metsästysmaille. Tuohon aikaan alkuperäiskansojen perinteisten elintapojen katsottiin olevan  ristiriidassa kansallispuistojen hallinnon kanssa. Näin ollen monet alkuperäiskansojen jäsenet suljettiin puiston ulkopuolelle. He menettivät fyysiset siteet ja kulttuuriset yhteydet tärkeisiin paikkoihin perinteisillä alueillaan. Tässä ei olut kyse vain maanomistuksesta ja elinkeinoista, vaan identiteetistä. Monille alkuperäiskansoille heidän suhteensa maahan on olennainen, koska kaikki tulee maasta: ruoka, vaatteet, suoja, vesi ja lääkkeet, sekä tarinat, historia, seremoniat ja laki. Nykyisin puiston hallinto toimii yhteistyössä alkuperäiskansojen edustajien kanssa, ja heillä on erivapauksia puiston alueella.

Droonin huvikäyttö tässä, samoin kuin muissa Kanadan kansallispuistossa on ankarasti kielletty ja siitä voidaan sakottaa jopa 25 000 Kanadan dollaria. Ammattilaiset voivat saada erityisluvan esimerkiksi tutkimustarkoituksiin.

Kooteenay on osa Unescon maailmanperintökohdetta Kanadan Kalliovuorten puistot vuodesta 1984.

## Lähteet
2135 Aristaeus

**2135 Aristaeus (1977 HA)** on pieni Maan lähelle tuleva asteroidi, joka luokitellaan Apollo-asteroideihin. Asteroidi on mahdollisesti vaarallinen koska sen kiertorata leikkaa Maan kiertoradan ja asteroidi ohittaa Maan lähimmillään  astronomisen yksikön päästä. Asteroidi kiertää Auringon ympäri  (noin ), jolloin se on lähimmillään Auringosta  astronomisen yksikön päässä ja etäisimmillään  astronomisen yksikön päässä. Kirkkauden ja valon heijastumisen perusteella asteroidi on läpimitaltaan todennäköisesti  &ndash; .

## Lähteet
3360 Syrinx

**3360 Syrinx (1981 VA)** on keskikokoinen Maan lähelle tuleva asteroidi, joka luokitellaan Apollo-asteroideihin. Asteroidin kiertorata leikkaa Maan kiertoradan ja ohittaa Maan 0,11 astronomisen yksikön päästä. Asteroidi kiertää Auringon ympäri  (noin ), jolloin se on lähimmillään Auringosta 0,63 astronomisen yksikön päässä ja etäisimmillään 4,31 astronomisen yksikön päässä. Asteroidi on läpimitaltaan noin .

## Lähteet
Saint-Pol-sur-Ternoise

**Saint-Pol-sur-Ternoise** on kunta Pohjois-Ranskassa Pas-de-Calais'n departementissa Hauts-de-Francen alueella. Se sijaitsee Ternoisejoen varrella, noin 34 kilometriä Arras'n kaupungista luoteeseen.

## Historia
Kaupunkin historia on täynnä tapahtumia. Kaupunki rakentui puolustuskukkulan, eli motten ympärille. Ensimmäinen kukkulalle rakennettu linnoitus tehtiin vuosien 1030 ja 1050 välillä. Vuonna 1117 kaupunkia piiritti Flanderin kreivi Baudouin VII. Vuonna 1119 Flanderin kreivi Kaarle Hyvä valloitti kaupungin ja poltti sen. Campdavènen herrat kuitenkin rakensivat linnan uudelleen. 1200-luvulla Châtillonin herrat linnoittivat kaupunkia. Heistä kreivi Hugh V Châtillon tarjosi vuonna 1202 kaupungille peruskirjan ja vuosina 1226-1229 hän rakennutti uusia linnoituksia.

Vuosina 1433–1475 Luxemburgin kreivi Ludvig I hallitsi Saint-Polin kreivikuntaa. Hän oli myös Ranskan konnetaabeli. Vuonna 1463 Ranskan kuningas Ludvig XI epäili häntä Burgundin ja Bretagnen herttuoiden välisen sopimuksen järjestämisestä. Hänet tuomittiin maanpetoksesta ja mestattiin joulukuussa 1475 Place de Grèvellä Pariisissa. Ludvig XI takavarikoi tämän jälkeen kreivin suvun omaisuuden. Saint-Polin kreivikunta oli menettänyt kreivinsä lisäksi kaiken arvovaltansa, ja sen kohtalosta käytiin neuvotteluita.

Vuonna 1537 Kaarle V:n keisarilliset joukot piirittivät kaupunkia. Vuonna 1582 ranskalaiset tulivat ja polttivat osan kaupungista. Seuraavaksi vuonna 1593 espanjalaiset ryöstivät ja hyökkäsivät asukkaiden kimppuun. Vuonna 1658 Hesdinin kuvernöörin hyökkäys sytytti kaupungin tuleen. Saint-Pol pysyi Espanjan hallinnassa vuonna 1659 tehtyyn Pyreneiden rauhansopimukseen asti, jolloin Saint-Polin kreivikunta liitettiin peruuttamattomasti Ranskan kuningaskuntaan.

## Tunnettuja kuntalaisia
*Philippe Burgundilainen (1404-1430), Saint-Polin kreivi
*Jean Wadoux (s. 1942), yleisurheilija

## Lähteet

## Aiheesta muualla
Yūji Ōno

**Yūji Ōno** (; s. 30. toukokuuta 1941 Atami, Shizuokan prefektuuri, Japani) on japanilainen säveltäjä ja jazzpianisti. Ōno tunnetaan erityisesti Lupin III -animesarjan säveltäjänä.

## Elämä ja ura
Ōno aloitti pianonsoiton ala-asteella ja opiskeli lukiossa itsenäisesti jazzia. Hän aloitti uransa soittamalla jazzkvinteteissä ja muodosti pian oman trionsa. Ryhmän hajoamisen jälkeen Ōno on jatkanut uraansa tuotteliaana säveltäjänä ja luonut runsaasti mainos-, televisio- ja elokuvamusiikkia. Viime vuosina hän on myös palannut esittämään musiikkia ja jatkanut sävellystyötänsä etenkin Lupin III -sarjan parissa.

## Lähteet
Vaasan Pallo -52

**Vaasan Pallo -52** (**VP-52**) oli vuonna 1952 perustettu vaasalainen jalkapalloseura, joka toimi Vaasan Palloseuran alaisuudessa. Seura perustettiin nuorten pelaajien kehityksen turvaamiseksi.

## Historia
Vaasan Pallo -52 perustettiin vuonna 1952. Seura perustettiin Vaasan Palloseuran alaisuuteen ja täten seuran johtokunta ja rahoitus tuli Palloseuralta. VP-52:lla oli kuitenkin oma puheenjohtaja ja seura piti omat vuosikokoukset ja toimintakertomukset. Seuralla oli myös perustamisesta lähtien Palloseurasta erillinen juniortoiminta.

Ensimmäisenä toimintavuotena VP-52 osallistui Maakuntasarjan Pohjoislohko B:hen. Lohkossa VP-52:n kanssa olivat Vaasan Pallo-Veikot, Unitas, Sport, SePS ja Pallas. VP-52:n menestys oli vaihtelevaa, joukkueen pelaten parhaimmillaan maakuntasarjaa ja huonoimmillaan VI divisioonaa vuosina 1979–1983. Vuonna 1976 seuran ympärillä oli keskustelua seuran yhdistämisestä Idrottsföreningen Kamraterna Vasan kanssa. Samaan aikaan oli myös puhetta seuran lopettamisesta talousongelmien vuoksi. VPS kuitenkin lupautui tukemaan seuraa taloudellisesti. Vuonna 1983 VP-52:n puheenjohtajaksi valikoitui Pekka Mäkelä. Hänen alaisuudessa seuralle asetettiin tavoitteeksi nousta IV divisioonaan. Tämä toteutui heti seuraavana vuonna ja lopulta joukkue nousi vuonna 1992 III divisioonaan. Seuraavana kautena VP-52:n kuitenkin putosi III divisioonasta ja VPS:n johtokunta lopetti seuran toiminnan.

## Lähteet
* 
### Viitteet
Græse Bakkeby

**Græse Bakkeby** on taajama Frederikssundin kunnassa Tanskassa. Taajamassa oli 2&nbsp;312 asukasta vuoden 2025 alussa.

## Väestökehitys

## Lähteet

## Aiheesta muualla
Karl Wilhelm Reinmuth

**Karl Wilhelm Reinmuth** (4. huhtikuuta 1892 Heidelberg, Saksan keisarikunta – 6. toukokuuta 1979 Heidelberg, Länsi-Saksa) oli saksalainen tähtitieteilijä. Hän oli menestyksekäs asteroidien löytäjä ennen automatisoitujen keinojen kehittämistä. Reinmuth asui Heidelbergissä ja liittyi aluksi lähistöllä olevaan Königstuhlin observatorioon vapaaehtoisena.

Asteroidi 1111 Reinmuthia on nimetty hänen kunniakseen.

## Lähteet
Dagens Samhälle

**Dagens Samhälle** on ruotsalainen uutisviikkolehti. Sen perusti vuonna 2004 Ruotsin kunta- ja alueliitto. Vuodesta 2019 lehti on kuulunut Bonnier-konserniin.
## Lähteet

## Aiheesta muualla
* Lehden verkkosivut
Rollancourt

**Rollancourt** on kunta Pohjois-Ranskassa Pas-de-Calais'n departementissa Hauts-de-Francen alueella. Se sijaitsee Ternoisejoen varrella, noin 36 kilometriä Montreuil'n kaupungista itään.

Kaupungin nähtävyyksiä on 1700-luvulla rakennettu linna Château de Rollancourt. Se on rakennettu keskiaikaisen linnan paikalla, josta on säilynyt useita jäänteitä. Saksan armeijan käytti linnaa vuosina 1940–1944, jonka jälkeen se hylättiin vuonna 1948. Linna on ollut vuodesta 1976 lähtien yhdistyksen omistuksessa, joka tarjoaa nuorille työharjoittelua maanviljelyssä ja ratsastuksessa.

## Lähteet

## Aiheesta muualla
Le Matin Dimanche

**Le Matin Dimanche** on sveitsiläinen uutisviikkolehti. Se on vuonna 1893 perustetun *Le Matin* -sanomalehden ainoa jäljellä oleva painettu julkaisu. Lehti on linjaltaan keskusta-vasemmistolainen.
## Lähteet

## Aiheesta muualla
* Lehden verkkosivut
Alfa Sculptoris

**Alfa Sculptoris** eli **α Sculptoris** on  Kuvanveistäjän tähdistön kirkkain tähti. Se on sinivalkea jättiläistähti, jonka spektriluokka on B7 IIIp, ja SX Arietis-tyypin muuttuva tähti.

## Lähteet
Wamin

**Wamin** on kunta Pohjois-Ranskassa Pas-de-Calais'n departementissa Hauts-de-Francen alueella. Se sijaitsee noin 26 kilometriä Montreuil'n kaupungista itään.

Linna Château de Wamin on mahdollisesti rakennettu sen jälkeen, kun Hesdin liitettiin Ranskaan vuonna 1641. Tuolta ajalta on nähtävissä monia elementtejä. Linnaa on tämän jälkeen jälleenrakennettu 1700-luvulla. Linna on nimetty historialliseksi muistomerkiksi vuonna 2009.

## Lähteet

## Aiheesta muualla
Catalina Sky Survey

**Catalina Sky Survey** on Nasan rahoittama projekti, jota tukee Near Earth Object Observation Program (NEOO). Projektin tehtävänä on etsiä ja seurata Maan lähelle tulevia kohteita. Tavoitteena on luetteloida ainakin 90 prosenttia arvioidusta määrästä kohteita, joiden koko on vähintään 140 metriä. Osa kohteista on mahdollisesti vaarallisia ja voivat uhata Maata. 

Projekti on ollut toiminnassa vuodesta 2003 lähtien. Projekti käyttää kolmea teleskooppia Mount Lemmonissa Arizonassa.

## Lähteet

## Aiheesta muualla
* Viralliset verkkosivut 
* History of the Catalina Sky Survey (PDF)
Siding Spring Survey

**Siding Spring Survey** on Maan lähelle tulevien kohteiden etsintää suorittava ohjelma, joka käyttää teleskooppia Siding Spring Observatoryssä Uudessa Etelä-Walesissä Australiassa. Projekti on eteläisen pallonpuolisko vastine Catalina Sky Surveylle.

Projekti päättyi heinäkuussa 2013 kun rahoitus loppui.

## Lähteet
Nuori Italia

**Nuori Italia** () oli Giuseppe Mazzinin vuonna 1831 perustama liike, joka pyrki yhtenäiseen ja tasavaltalaiseen Italian kansakuntaan. Liike kannusti italialaisia taistelemaan itsenäisyyden puolesta, ja sillä oli tärkeä rooli Risorgimentossa, Italian yhdistymisessä.

Mazzini oli maanpaossa Marseillessa vallankumouksellisen toimintansa vuoksi, ja sai siellä ajatuksen perustaa uuden joukkoliikkeen, koska salaseura Carbonarin johtamat kapinat olivat toistuvasti epäonnistuneet. Carbonarit olivat riippuvaisia ulkomaisesta tuesta, kun taas Nuoren Italian tuli Mazzinin mielestä perustua Italian kansan moraaliseen ja henkiseen herättämiseen ja kouluttaa kansaa poliittiseen rooliin. Liike julisti kannattavansa tasavaltalaista hallitusta, ja sen ohjelman mukaan kaikkien kansakunnan miesten tuli olla vapaita ja tasa-arvoisia veljiä, ja ainoastaan tasavalta voisi taata tämän. Nuori Italia -liike kannatti myös yhtenäisvaltiota, koska ”ilman yhtenäisyyttä ei ole todellista kansakuntaa, sillä ilman yhtenäisyyttä ei ole voimaa”. Mazzini julkaisi vuosina 1832–1834 *Giovine Italia* -lehteä, jonka avulla hän levitti liikkeen ajatuksia. Liike levisi nopeasti Pohjois-Italian Liguriassa ja Piemontessa, jossa korkea lukutaito mahdollisti seuran lehdelle laajan levikin. 

Nuori Italia -liike kokosi salaliittoja Italian hallituksia vastaan 1830- ja 1840-luvuilla, mutta sen kaikki kapinat epäonnistuivat, sillä se pysyi keskiluokkaisena  liikkeenä, jolle ei löytynyt tukea laajoilta kansankerroksilta. Vuonna 1848 Mazzini perusti Nuoren Italian tilalle Italian kansallisen komitean (Associazione Nazionale Italiana). Vuoden 1850 jälkeen Piemonte alkoi johtaa Italian yhdistymistaistelua, ja Mazzinin vaikutusvalta väheni. 

## Lähteet
Neuville-sous-Montreuil

**Neuville-sous-Montreuil** on kunta Pohjois-Ranskassa Pas-de-Calais'n departementissa Hauts-de-Francen alueella. Se sijaitsee noin kaksi kilometriä Montreuil'n kaupungista pohjoiseen.

Kunnan nähtävyys on Notre-Dame-des-Prés’n luostari. Sen perusti Boulognen kreivi Robert III vuonna 1324. Rakennus tuhottiin ja rakennettiin uudelleen toistuvasti aina Ranskan vallankumoukseen saakka 1700-luvun lopulle. Tuolloin se takavarikoitiin valtiolle, ja sen yhteisö karkotettiin. Vuonna 1870 kartusiaanit ottivat paikan takaisin haltuunsa, ja uskoivat sen jälleenrakennuksen arkkitehti Clovis Normandille. Hän suunnitteli koko luostarin uudelleen samalla laajentaen sitä. Kartusiaanit harjoittivat luostarissa kirjapainotoimintaa, ja siitä tuli heidän pääkirjapainonsa. Vuonna 1901 kartuusiaanit pakotettiin jälleen lähtemään luostarista. He muuttivat Englantiin Parkminsterin luostariin lähelle Brightonia Sussexissa.

Vuonna 1907 osa entisestä luostarista muutettiin parantolaksi, missä hoidettiin pääasiassa kaivosalueilta tulevia potilaita. Samalla sinne järjestettiin myös tiloja kulttuuritapahtumien järjestämiseksi. Ensimmäisen maailmansodan puhjettua luostarista tuli Euroopan suurin belgialaisten siviilipakolaisten keskus, jonka kautta kulki lähes 5 000 belgialaista pakolaista.

Vuonna 1947 luostari muutettiin Montreuilin sairaaloiden omistamaksi saattokodiksi henkisesti ja/tai fyysisesti vammaisille henkilöille, vanhuksille, orvoille ja entisille vangeille. 1980-luvulle tultaessa rakennus ja sen toiminta eivät kuitenkaan enää täyttäneet nykypäivän standardeja, ja asukkaat vähitellen siirtyivät erikoistuneisiin laitoksiin. Rakennus tyhjeni eikä sitä enää huollettu. Vuodesta 2008 lähtien tiloissa on toiminut kulttuurikohtaamiskeskus.

## Lähteet

## Aiheesta muualla
Ylistaron suuralue

**Ylistaron suuralue** on yksi Seinäjoen neljästätoista suuralueesta. Suuralue käsittää noin puolet entisen  Ylistaron kunnan alueesta. Ylistaron suuralueella asui vuoden 2022 lopussa 2&nbsp;840 asukasta. Suuralueeseen kuuluvat Ylistaron entinen hallinnollinen keskus Kirkonkylä sekä Asemanseudun, Alapään, Kainaston ja Teräsmäen kaupunginosat.

## Kaupunginosat
* Asemanseutu
* Alapää
* Kainasto
* Kirkonkylä
* Teräsmäki

## Lähteet
172 Baucis

**172 Baucis (A877 CA)** on suuri päävyöhykkeen asteroidi, joka kiertää Marsin ja Jupiterin välisellä vyöhykkeellä. Asteroidi kiertää Auringon ympäri  (noin ) kiertoradalla, joka on lähimmillään 2,11 astronomisen yksikön ja etäisimmillään 2,65 astronomisen yksikön päässä Auringosta. Asteroidi on läpimitaltaan noin . Pyörähdysaika akselin ympäri on . Asteroidi on spektrityypiltään S- tai L-luokkaa (SMASSII), joka viittaa sen sisältävän magnesiumsilikaattia, rautasilikaattia ja alumiinia.

Tutkimuksen mukaan asteroidi sisältää hiilikondriittia.

## Lähteet
Pihtiputaan paloasema

**Pihtiputaan paloasema** sijaitsee Pihtiputaalla osoitteessa Keskustie 17. Se toimii Keski-Suomen pelastuslaitoksen alaisuudessa.  Paloasemalla on parannettu ilmanvaihtoa ja kellarin tiivistystä, koska paloasemalla on aiemmin havaittu sisäilmaongelmia. Aseman pihaan on rakennettu pressukatos, jossa säilytetään peräkärryjä. Paloasemalla toimii osa-aikainen palokunta, PVPK.

Keski-Suomen hyvinvointialueen ensihoitopalvelut ylläpitävät yhtä hoitotason sairaankuljetusyksikköä Pihtiputaalla ympärivuorokautisesti. 

Pihtiputaalla on myös toinen paloasema, Muurasjärven paloasema Muurasjärvellä. 

## Lähteet

## Aiheesta muualla

* Keski-Suomen pelastuslaitos (verkkosivut)
Alphonse Louis Nicolas Borrelly

**Alphonse Louis Nicolas Borrelly** (8. joulukuuta 1842 – 28. helmikuuta 1926) oli ranskalainen tähtitieteilijä. Hän työskenteli Marseillen observatoriossa vuodesta 1864 lähtien ja löysi useita asteroideja sekä komeettoja. Borrelly löysi muun muassa 19P/Borrelly-nimisen komeetan vuonna 1904.

## Lähteet
Peräseinäjoen suuralue

**Peräseinäjoen suuralue** on yksi Seinäjoen neljästätoista suuralueesta. Suuralue oli osa Peräseinäjoen kuntaa ennen vuonna 2005 tapahtunutta kuntaliitosta Seinäjoen kaupungin kanssa. Peräseinäjoen suuralue ei kuitenkaan käsitä koko entistä kunnan aluetta; siihen kuuluvat Haapaluoman, Peräseinäjoen kirkonkylän ja Luomankylän kaupunginosat. Suuralueella asui vuoden 2022 lopussa 1&nbsp;973 asukasta. 

## Kaupunginosat
* Haapaluoma
* Kirkonkylä
* Luomankylä

## Lähteet
Whittier (Alaska)

**Whittier** on kaupunki Alaskan osavaltiossa Yhdysvalloissa. Se sijaitsee Prince William Soundiin kuuluvan Passage Canal -lahden pohjukassa, aivan Kenai Fjordsin kansallispuiston tuntumassa. Whittierin pinta-ala on 31,9 km² ja siellä asui vuoden 2020 väestönlaskennan mukaan 272 ihmistä. Asukkaat ovat muuhun Alaskaan verrattuna melko nuoria: keski-ikä on noin 29,8 vuotta, kun koko Alaskan keski-ikä on 36,5 vuotta.

Lähes joka ikinen Whittierin asukas asuu 14-kerroksisessa Begich Towers Incorporated -tornitalossa (lyh. BTI, vuoteen 1972 Hodge Towers), josta löytyy huoneistojen lisäksi peruspalvelut, kuten sekatavarakauppa, sairaala, poliisiasema ja ravintoloita. Asuntojen hinnat Whittierissä ovat verrattain halpoja: kahden sängyn huoneiston kuukausivuokra on noin 1 000 dollaria, kun koko valtion kuukausittainen keskiarvovuokra on 1 430 dollaria. Rakennuksen kellarissa toimii Whittier Community School -koulu, jossa on 5 opettajaa ja 55 oppilasta. Koulun rehtori on Stephanie Burgoon.

Whittierin suosituimpia työpaikkoja ovat kalastusyritykset, virkistysalan yritykset, satama, Alaska Railroad -rautatieyhtiö ja Alaska Marine Highway -lauttayhtiö. Työttömyysaste on 10% eli koko Yhdysvaltojen 6% keskiarvoa korkeampi. Asukkaan keskimääräiset tulot ovat melko alhaiset: 27,396 dollaria vuodessa, kokonaiset 10 000 dollaria vähemmän kuin koko maassa keskimäärin.

## Historia
Chugach-alkuperäiskansan edustajat ovat käyttäneet Whittieriä vuosisatojen ajan soutureittinä Turnagain Arm -vesiväylälle. Samaa väylää käyttivät venäläis- ja yhdysvaltalaismatkailijat tutkiessaan silloin tuntematonta Alaskaa.

Yhdysvaltain maavoimat perusti Whittierin alun perin armeijan tukikohdaksi toisen maailmansodan aikaan vuonna 1941. Paikka valittiin, koska se oli korkeiden vuorten välissä ja sitä peitti paksu pilvipeite, eli vihollisten oli vaikea havaita se. Whittieriin rakennettiin vuonna 1941 strategiselle paikalle syvänmeren satama, joka palvelee edelleen kaupunkia. Jo vuonna 1914 The Alaska Engineering Expeditionin kaavailema rautatietunneli valmistui armeijan toimesta vasta vuonna 1943.

Kylmän sodan puhjettua Whittieriä alettiin kunnostamaan ripeään tahtiin. Armeija rakensi myös sittemmin epävakauden vuoksi kiinni teljetyn Buckner Buildingin sekä suuren Hodge Towers -asuinrakennuksen, joka uudelleennimettiin vuonna 1972 edesmenneen alaskalaispoliitikon Nick Begich Sr:n mukaan Begich Towersiksi.

Whittier toimi armeijan tukikohtana vuoteen 1960 asti, jolloin kaupungin asukasluku oli ennätykselliset 1 200 ihmistä, suurin osa sotilaita. Suurin osa väestöstä muutti muualle armeijan lähdettyä pois, mutta muutama sata jäi. Whittierin kaupunki luotiin vuonna 1960. Kaupunki osti kylmän sodan aikaiset rakennukset vuonna 1972 ja nykyään lähes koko väestö asuu niissä. Rautatietunnelia laajennettiin vuonna 2000 niin, että Whittieriin pääsee veneen ja junan ohella myös autoilla.

Alaskan maanjäristys 1964 ja siitä aiheutunut hyökyaalto tuhosivat ratapihan ja tappoivat ainakin 13 asukasta.

## Lähteet

## Aiheesta muualla
Paul ja Prosper Henry

**Paul Pierre Henry** (21. elokuuta 1848 Nancy, Meurthe‐et‐Moselle, Ranska – 4. tammikuuta 1905 Montrouge, Ranska) ja **Prosper‐Mathieu Henry** (10. joulukuuta 1849 Nancy, Meurthe‐et‐Moselle – 25. heinäkuuta 1903 Pralognan‐la‐Vanoise, Savoie, Ranska) olivat ranskalaisia teleskooppien tekijöitä ja tähtitieteilijöitä. He löysivät 14 asteroidia ja NGC 1432 tähtisumun. Veljesten mukaan on nimetty Kuun kraateri Henry Frères ja Marsissa oleva Henry Crater.

## Lähteet
The Surge 2

**The Surge 2** on Deck13 Interactiven kehittämä ja Focus Home Interactiven julkaisema toimintaroolipeli. Peli on julkaistu vuonna  PlayStation 4:lle, Windowsille ja Xbox Onelle.

Peli on seuraaja vuonna 2017 julkaistulle pelille *[[The Surge]]*.

## Pelaaminen
Pelaaja herää Jericho Cityssä, joka on naniittiruton saastuttama ja sotatilassa. Kaupungissa on useita asukkaita, joiden kanssa voi keskustella ja joille voi suorittaa sivutehtäviä. Sokkeloisessa kaupungissa liikkuminen on osa haastetta ja toisinaan ympäristöä tutkimalla löytää oikoteitä. Pelissä on useita erilaisia vastustajia, joilta voi saada parempia varusteita kohdistamalla hyökkäys tiettyyn osaan.

## Vastaanotto
Peli sai IGN:n arvostelussa arvosanaksi 7.6/10.

Peli sai GameSpotin arvostelussa arvosanaksi 8/10. Arvostelun mukaan tarina, hahmot ja ympäristö ovat pinnallisia, valjuja stereotyyppejä ja hyvästä tasosuunnittelusta huolimatta ei ole erityisen mieleenpainuvaa. Kehuja saivat pelin taistelu, torjuminen, sekä älykäs ja yksityiskohtainen tasosuunnittelu.

Peli sai *[[Game Informer]]in* arvostelussa arvosanaksi 8.5/10. Arvostelussa mainittiin pelin aloittaminen romuvarusteilla, joka kehittyy paremmaksi ja tekee pelistä merkittävästi edellistä osaa paremman.

## Lähteet

## Aiheesta muualla
*
Auguste Charlois

**Auguste Honoré Charlois** (26. marraskuuta 1864 La Cadière-d'Azur – 26. maaliskuuta 1910) oli ranskalainen tähtitieteilijä. Hän löysi 99 asteroidia työskennellessään Nizzan observatoriossa. Löytämistään asteroideista 27 hän löysi suoraan näköhavainnoilla ennen kuin saksalainen Max Wolf esitteli valokuvauksen hyödyntämistä vuonna 1891. Tuntematon henkilö, joka tuli keskellä yötä ovelle tekosyynään sähkösanoman luovuttaminen, murhasi 45-vuotiaan Auguste Charlois’n.

## Lähteet
Veerle Buurman

**Veerle Tooske Janna Roos Buurman** (s. 21. huhtikuuta 2006) on alankomaalainen jalkapalloilija, pelipaikaltaan puolustaja. Hän on pelannut Alankomaiden naisten maajoukkueessa kesäkuun 2025 loppuun mennessä seitsemän maaottelua ja tehnyt niissä yhden maalin, joulukuussa 2024 ystävyysottelussa Yhdysvaltoja vastaan. Ensimmäisen maaottelunsa hän pelasi lokakuussa 2024 Tanskaa vastaan. 

Seuratasolla Buurman edusti kotimaassaan PSV:tä. Hän siirtyi syyskuussa 2024 englantilaisseura Chelsean omistukseen mutta pelasi vielä kauden 2024–2025 lainalla PSV:ssä.

## Lähteet
Petäjäveden paloasema

**Petäjäveden paloasema** sijaitsee Petäjävedellä osoitteessa Rantatie 10. Se toimii Keski-Suomen pelastuslaitoksen alaisuudessa. Paloasemalla toimii osa-aikainen palokunta, (PVPK), Petäjäveden Palomiehet ry. 

Keski-Suomen hyvinvointialueen ensihoito ylläpitää Petäjävedellä yhtä perustason ensihoitoyksikköä arkisin kello 8–16 ja viikonloppuisin kello 8–20.

## Lähteet

## Aiheesta muualla

* Keski-Suomen pelastuslaitos (verkkosivut)
Siipiliskoankerias

**Siipiliskoankerias** (*Halosauropsis macrochir*) on liskoankeriaisiin kuuluva kalalaji. Lajia tavataan syvistä vesistä kaikista valtameristä.

## Koko ja ulkonäkö
Siipiliskoankerias voi kasvaa suurimmillaan noin 90 cm pitkäksi. Ruumiinrakenteeltaan laji on hyvin pitkänomainen ja ankeriasmainen. Pää on muodoltaan leveä ja kiilamainen. Kalan rintaevät ovat pitkät. Siipiliskoankerias on väriltään sinertävän musta.

## Levinneisyys ja elintavat
Siipiliskoankeriasta tavataan lauhkeilta merisalueilta. Atlantin länsiosissa sitä tavataan Kanadasta Floridaan ja Brasilian läheisyydestä ja itäosissa Isosta-Britainniasta Mauritaniaan ja Namibiasta Etelä-Afrikkaan. intian valtameressä lajia esiintyy Afrikan iträrannikon ja Australiaan tuntumissa ja Tyynessämeressä laikuttaisesti Australiasta ja Uudesta-Seelannista Japaniin. Siipiliskoankerias elää lähellä pohjaa 1&nbsp;100–3&nbsp;300 metrin syvyydestä. Kala kelluu usein liikkumattomana lähellä pohjaa osittain pystyasennossa ja sen ravintoa ovat äyriäiset, piikkinahkaiset, monisukasmadot ja kalat. Kalat ovat tärkeä osa varsinkin suurikokoisten siipiliskoankeriaiden ravintoa. Laji on yksi yleisimpiä syvänmerenkaloista.

## Lähteet
469 Argentina

**469 Argentina (A901 DC)** on suuri päävyöhykkeen asteroidi, joka kiertää Marsin ja Jupiterin välisellä vyöhykkeellä. Asteroidi kiertää Auringon ympäri  (noin ) kiertoradalla, joka on lähimmillään 2,67 astronomisen yksikön ja etäisimmillään 3,70 astronomisen yksikön päässä Auringosta. Asteroidi on läpimitaltaan noin . Pyörähdysaika akselin ympäri on .

## Lähteet
Luigi Carnera

**Luigi Carnera** (14. huhtikuuta 1875 Trieste – 30. heinäkuuta 1962 Firenze) oli italialainen tähtitieteilijä ja matemaatikko. Carnera opiskeli matematiikkaa ja valmistuttuaan aloitti Torinon observatoriossa vuonna 1899. Carnera löysi 16 asteroidia.

## Lähteet
39653 Carnera

**39653 Carnera (1995 UC)** on keskikokoinen päävyöhykkeen asteroidi, joka kiertää Marsin ja Jupiterin välisellä vyöhykkeellä. Asteroidi kiertää Auringon ympäri  (noin ) kiertoradalla, joka on lähimmillään 2,58 astronomisen yksikön ja etäisimmillään 2,80 astronomisen yksikön päässä Auringosta. Asteroidi on läpimitaltaan noin .

Asteroidi on nimetty Luigi Carneran (1875-1962) mukaan.

## Lähteet
475 Ocllo

**475 Ocllo (A901 PA)** on suuri asteroidi, jonka kiertorata leikkaa Marsin kiertoradan. Asteroidi kiertää Auringon ympäri  (noin ) kiertoradalla, jossa se on lähimmillään 1,61 astronomisen yksikön päässä ja etäisimmillään 3,58 astronomisen yksikön päässä Auringosta. Asteroidi on läpimitaltaan noin  ja sen pyörähtämisaika akselinsa ympäri on .

## Lähteet
3671 Dionysus

**3671 Dionysus (1984 KD)** on keskikokoinen Maan lähelle tuleva asteroidi, joka luokitellaan Amor-asteroideihin. Asteroidi on mahdollisesti vaarallinen koska sen kiertorata tulee lähelle Maata ja se on lähimmillään Maasta  astronomisen yksikön päässä. Asteroidi kiertää Auringon ympäri  (noin ), jolloin se on lähimmillään Auringosta  astronomisen yksikön päässä ja etäisimmillään  astronomisen yksikön päässä. Asteroidi on läpimitaltaan noin  ja sen pyörähdysaika akselin ympäri on . Asteroidin spektrityyppi on Cb-luokkaa (SMASSII).

Asteroidilla on pieni kiertolainen S/1997 (3671) 1, joka on löydetty vuonna 1997.

## Lähteet
Maastojuoksun Suomen-mestaruuskilpailut 1945

**[[Maastojuoksun Suomen-mestaruuskilpailut]] 1945** käytiin 27. toukokuuta Jyväskylässä. Kilpailuja oli seuraamassa noin 3 000 katsojaa ja kilpailussa oli osanottajia 60. Kilpailujen järjestäjänä toimi Jyväskylän Kisa-Toverit. 

Miesten Suomen mestaruuden 12 km matkalta voitti viime kilpailujen tavoin Viljo Heino ja joukkueissa mestaruuden voitti Helsingin Poliisi-Voimailijat. Kilpailuissa oli mukana aikakauden tunnettuja hiihtäjiä, kuten Evon Metsäpoikien Pekka Kuvaja (loppusijoitus 37.) ja järjestävän seuran Oskari Rouvinen (43.). 

## Mitalistit
Lähteet: 

## Lähteet

## Aiheesta muualla
*Maastojuoksun SM-kilpailuiden 1945 tulokset Tilastopajan sivulla
Man of the Year

**Man of the Year** voi viitata esimerkiksi seuraaviin asioihin:

* *[[Man of the Year (elokuva)|Man of the Year]]*, yhdysvaltalainen elokuva vuodelta 2006
* *[[Man of the Year (vuoden 1995 elokuva)|Man of the Year]]*, yhdysvaltalainen elokuva vuodelta 1995
* *[[Man of the Year (vuoden 2002 elokuva)|Man of the Year]]*, yhdysvaltalainen elokuva vuodelta 2002
* *[[Homo Eroticus]]*, engl. *Man of the Year*, italialainen elokuva 
* *[[O Homem do Ano]]*, engl. *Man of the Year*, brasilialainen elokuva 
* ”Man of the Year”, televisiosarjan O.C. jakso
* ”Man of the Year”, Lorden kappale
* ”Man of the Year”, Juice Wrldin kappale albumilta *[[Legends Never Die]]*
* ”Man of the Year”, Draken kappale 
* ”Man of the Year”, Logicin kappale 
* ”Man of the Year”, Schoolboy Q:n kappale 
* Vuoden henkilö, aiemmin Vuoden mies eli *Man of the Year*, *Time*-lehden jakama palkinto
Kokkokylä

**Kokkokylä** voi tarkoittaa seuraavia:

* Kokkokylä, Pudasjärven kaupungissa Siuruan kylään kuuluva osa-alue
* Kokkokylä, Kempeleen kunnassa aikoinaan sijainnut kylä. Alue, jossa kyläalue aikoinaan sijaitsi tunnetaan nykyisin Kokkokankaan asuinalueena.
XDefiant

**XDefiant** on Ubisoftin kehittämä ja julkaisema ensimmäisen persoonan ammuntapeli. Peli julkaistiin 21. toukokuuta 2024 PlayStation 5:lle, Windowsille ja Xbox Series X/S:lle.

Peli on ensimmäisen persoonan ammuntapeli, joka keskittyy moninpeliin ja joka on julkaistu ilmaispelinä. Joulukuussa 2024 Ubisoft ilmoitti sulkevansa pelin. Palvelimet olivat saatavilla 3. kesäkuuta 2025 saakka, mutta uusia pelin latauksia ei enää sallittu.

## Vastaanotto
Peli sai *[[The Guardian]]in* arvostelussa neljä tähteä viidestä.

Peli sai GameSpotin arvostelussa arvosanaksi 6/10.

## Lähteet

## Aiheesta muualla
*
7088 Ishtar

**7088 Ishtar (1992 AA)** on keskikokoinen Maan lähelle tuleva asteroidi, joka luokitellaan Amor-asteroideihin. Asteroidi on lähimmillään Maasta 0,22 astronomisen yksikön päässä. Asteroidi kiertää Auringon ympäri  (noin ), jolloin se on lähimmillään Auringosta 1,21 astronomisen yksikön päässä ja etäisimmillään 2,75 astronomisen yksikön päässä. Asteroidi on läpimitaltaan noin . Pyörähdysaika akselin ympäri on .

Asteroidilla on vuonna 2005 löydetty kiertolainen, jonka läpimitta on noin .

## Lähteet
Maastojuoksun Suomen-mestaruuskilpailut 1946

**[[Maastojuoksun Suomen-mestaruuskilpailut]] 1946** käytiin 2. kesäkuuta Imatralla Vuoksenniskalla. Kilpailujen järjestäjänä toimi Tainionkosken Urheilijat. Kilpailuja oli seuraamassa noin 1 200 katsojaa ja kilpailussa oli osallistujia noin 60. Kilpailussa oli mukana pitkästä aikaa mukana lyhyempi matka. Edellisen kerran maastojuoksun SM-kisoissa lyhyempi matka oli ollut mukana vuonna 1937.

Miesten Suomen mestaruuden lyhyemmällä matkalla eli 7,5 km matkalta voitti Pentti Siltaloppi ja joukkueissa mestaruuden voitti Tampereen Pyrintö. Pidemmän matkan eli 10,1 km matkan Suomen mestaruuden voitti Olavi Alikoski ja joukkueissa mestaruuden voitti viime vuoden tavoin Helsingin Poliisi-Voimailijat. Miesten 21-vuotiaiden ikäluokassa 5 km matkalta Suomen mestaruuden voitti niukasti Olavi Talja. 

## Mitalistit
Lähteet: 

## Lähteet

## Aiheesta muualla
*Maastojuoksun SM-kilpailuiden 1946 tulokset Tilastopajan sivulla
Concord (videopeli)

**Concord** on Firewalk Studiosin kehittämä ja PlayStation Studiosin julkaisema ensimmäisen persoonan ammuntapeli. Peli julkaistiin 23. elokuuta 2024 PlayStation 5:lle ja Windowsille.

Peli vedettiin pois kahdessa viikossa julkaisun jälkeen ja kehittäjä Firewalk Studios suljettiin tämän jälkeen.

Peli on ensimmäisen persoonan ammuntapeli, joka keskittyy moninpeliin. Pelin kehityskustannuksiksi kerrottiin noin 100 miljoonaa dollaria.

## Vastaanotto
Peli sai Eurogamerin arvostelussa kolme tähteä viidestä. Arvostelun mukaan pelissä ei ole juurikaan asioita, joka erottaisi sen muista. Pelitilat ovat viihdyttäviä, mutta ei erityisen omintakeisia. Pelikenttiä kuvattiin toimiviksi, mutta steriileiksi pelin värikkyyteen verrattuna.

## Myynti
Pelin arvioidaan myyneen vain . Erääksi syyksi heikolle myynnille mainitaan ylikyllästynyt live service -pelien markkina: peliä myytiin 40 dollarin hinnalla ja sen pääkilpailijat olivat ilmaiseksi pelattavia. Lisäksi moninpelit ja live service -pelit riippuvat usein "verkkoefektistä", jossa suuret pelaajamäärät houkuttelevat lisää pelaajia peliin, kun taas yksinpelit voivat aloittaa hitaasti ja lopulta menestyä. Peli myös julkaistiin lähellä toisia suosittuja pelejä.

## Lähteet

## Aiheesta muualla
*
Virginis (täsmennyssivu)

**Virginis** voi viitata esimerkiksi seuraaviin asioihin:

* Neitsyt, lat. Virgo, genetiivissä Virginis, tähdistö
* 70 Virginis, kaksoistähti
* Spica eli Alpha Virginis, tähti
* W Virginis -tähti, tietyn tyyppinen tähti

## Katso myös
* Virgin, täsmennyssivu
* Virgo, täsmennyssivu
Energiateollisuuden ympäristövaikutukset

**Energiateollisuuden ympäristövaikutukset** ovat moninaisia, alkaen energianlähteiden hankkimisesta ja kuljetuksesta niiden varastointiin, käyttöön ja tuotetun energian siirtoon ja käyttöön.

Ympäristövaikutukset voidaan luokitella kolmeen pääryhmään: ilmansaasteet, kiinteät ja nestemäiset jätteet ja maankäyttö.

## Ilmansaasteet
Fossiilisten polttoaineiden poltosta peräisin olevat ilmansaasteet ovat tärkein kaupunkien ilmanlaatua pilaava tekijä. Fossiilisten polttoaineiden polttaminen on myös suurin ilmastonmuutosta aiheuttavien kasvihuonekaasupäästöjen aiheuttaja.

## Nestemäiset ja kiinteät jätteet
Energiankäyttöön liittyy erilaisia vesien saastumisongelmia. Yksi ongelma on öljyvuodot. Kaikissa öljynkäsittelytoiminnoissa vuotaa ajoittain öljyä joko maan päälle tai vesistöön. Hiilikaivostoiminta voi myös saastuttaa vettä. Kaivostoiminnan aiheuttamat pohjaveden virtauksen muutokset saattavat usein muuten saastumattomat vedet kosketuksiin tiettyjen mineraalimateriaalien kanssa, jotka huuhtoutuvat maaperästä ja tuottavat happamia tai jopa myrkyllisiä valumavesiä. Kiinteä jäte kuten tuhka on myös joidenkin energiankäytön muotojen sivutuote. Hiilikaivostoiminnassa siirretään suuria määriä pintamaata ja sivukiveä.

Ydinenergian käytössä ja ydinpolttoaineen hankinnan yhteydessä syntyy suuria määriä radioaktiivisia jätteitä. 

## Maankäyttö
Energiantuotanto, erityisesti uusiutuva energia kuten tuuli-, aurinko- ja vesivoima, vaatii laajoja alueita, mikä johtaa kompromissiin energiantuotannon ja maankäytön suojelun välillä.

Sähköntuotannossa eniten maapinta-alaa tuotettua sähkötehoa kohti (watteina) käyttää vesivoima pienissä ja keskisuurissa voimaloissa. Aurinkopaneelifarmit vievät myös paljon pinta-alaa, mutta asentamalla paneeleita rakennusten katoille maankäytön tarve pienenee. Samanlainen maankäyttö kahteen tarkoitukseen samanaikaisesti tekee tuulivoiman maankäyttötarpeen arvioinnista vaikeaa. Hiilivoiman osalta suurin maankäyttötarve on hiilikaivoksissa.

## Lähteet
Maastojuoksun Suomen-mestaruuskilpailut 1947

**[[Maastojuoksun Suomen-mestaruuskilpailut]] 1947** käytiin 1. kesäkuuta Lahdessa, Kärpäsenmäellä. Kilpailuja oli katsomassa noin 3 000 ihmistä ja kilpailuihin osallistui 74 juoksijaa. Miesten Suomen mestaruuden lyhyemmällä matkalla eli 5,2 km matkalta voitti Helge Perälä ja joukkueissa mestaruuden voitti viime vuoden tavoin Tampereen Pyrintö. Pidemmän matkan eli 10,4 km voitti selkeästi Viljo Heino ja joukkueissa mestaruuden voitti viime vuoden tavoin Helsingin Poliisi-Voimailijat.  

Miesten pitkän matkan joukkuemestaruuden voittaneessa helsinkiläisjoukkueessa oli mukana kaksi ikämiessarjan edustajaa eli entiset maaottelujuoksijat Toivo Sarkama ja Kauko Pekuri. He sijoittuivat ikämiessarjassa toiseksi ja kolmanneksi Hyvinkään Tahkoa edustavan Matti Järvisen voittaessa. Nuortensarjalaiset juoksivat lyhyemmän eli 5,2 km:n matkan, ja sen voitti niukasti tuleva maaottelujuoksija Rolf Haikkola. Pidemmän matkan juoksijoiden joukossa sijoittui neljänneksi tuleva olympiahiihtäjä Lahden Ahkeraa edustava Lauri Silvennoinen.

## Mitalistit
Lähteet: 

## Lähteet

## Aiheesta muualla
*Maastojuoksun SM-kilpailuiden 1947 tulokset Tilastopajan sivulla